**Rezultatele monitorizării repetate**

**a restaurantelor, cafenelelor, barurilor, instituțiilor medicale și de învățământ din mun.Chișinău, mun.Bălți și or.Cahul, privind implementarea Legii nr.278 din 14.12.2007 ”Privind controlul tutunului” și Hotărârii Guvernului nr. 474 din 28.04.1998 ”Cu privire la aplicarea mașinilor de casă şi control cu memorie fiscală**

**pentru efectuarea decontărilor în numerar”**

În perioada 1 ianuarie – 2 martie 2017 voluntarii mai multor organizații neguvernametale și activiști civici au efectuat monitorizarea cafenelelor, barurilor, restaurantelor, instituțiilor medicale și de învățământ din mun. Chișinău, mun.Bălți și or.Cahul, pentru a verifica cum se respectă legea privind controlul tutunului[[1]](#footnote-1). Monitorii a vizitat cafenelele, barurile și restaurantele în cele mai frecventate ore şi anume în perioadă de prânz (13:00 – 14:00) și seara (18:00 – 23:00). 91% din cafenele, baruri și restaurante (296) au fost vizitate seara (18:00-23:00). Instituțiile medicale și de învățământ a fost monitorizate în orele de activitate a acestora. Studiul a cuprins 326 instituții de alimentație publică, 72 instituții medicale și 70 instituții de învățământ din mun.Chișinău, mun.Bălți și or.Cahul (în 2016 au fost monitorizate doar instituții de alimentație publică: 204 - mun.Chișinău și 31 - mun.Bălți).

***Rezultatele monitorizării restaurantelor, cafenelelor și barurilor:***

În rezultatul monitorizării s-a constatat că marea **majoritate a restaurantelor cafenelelor și barurilor** (**97%**, în 2016 - 96%), respectă legea și au afișat la intrare, în cel mai vizibil loc, în încăperi semnul unic de interzicere a fumatului.

**În încăperile** a **91%** (92% în 2016) **din cafenle, baruri și restaurante nu s-a atestat fumatul**. Din toate cele 9% din localuri (22 - Chișinău, 8 - Bălți) în interiorul cărora s-a îngrejistrat fumatul în 57% cazuri (17 localuri) se fuma doar narginlea, în 30% (9 localuri) se fuma, atât narghilea, cât și țigarete, iar în 13% (4 localuri: 3 – Chișinău; 1 – Bălți) se fuma doar țigarete.

Scrumierele au fost identificate în încăperile a 4% din locauluri (11 – Chișinău; 3 – Bălți), în comparație cu 5% în anul 2016. La întrebearea adresată administratorului/chelenrului dacă se poate fuma în încăpere au răspuns afirmativ 4% din localuri (10 – Chișinău, 2 – Bălți). În 100% (12 localuri) în care administratorul/chelnerul a răspuns că se permite fumatul în încăpere, la intrare în încăpere, în cel mai vizibil loc, era afișat semnul unic de interzicere a fumatului.

Similar ca în studiul din 2016, **99% din loclaurile de alimentație publică respectă legislația care interzice publicitatea și promovarea produselor din tutun**. În trei localuri din Chișinău s-a întregistat publicitatea la țigări prin intermendiul promotoarelor, prin derularea pozelor personalor care fumau și prin dispozitive cu lumini. În mun.Bălți în două localuri publicitatea se făcea prin intermediul banerelor și cutiilor de lumini.

În 39% din restaurante, cafenele și baruri (89 – Chișinău; 34 – Bălți; 3 – Cahul) **nu se oferă bonul de casă după ce chelnerii/barmanii încasează banii și aduc restul, astfel clienții sunt nevoiți să solicite repetat bonul de casă.** Cu toate că ponderea localurilor de alimentație publică care nu oferă bonul de casă, atunci când se aduce restul, s-a micșorat cu 16 puncte procentuale față de anul 2016 rata acestor încălcări rămâne înaltă. Cea mai mare pondere de neprezentare a bonurilor de casă după încasarea banilor și după ce se aduce restul se înregistrează în localurile din mun.Bălți (77%), în comparație cu mun.Chișinău (33%) și Cahul (30%). Totodată, în 20 localuri din Chișinău și 2 localuri din Bălți la solicitarea de către clienți a bonului de casă, după primirea restului, în 10 cazuri chelnerii/barmanii au adus repetat nota de plată și în 12 cazuri au refuzat eliberarea bonului de casă motivând că maşina de casă şi control cu memorie fiscală este defectată sau este la reparație.

S-a observat că localurile care încalcă legea privind controlul tutunului, mai des, refuză eliberarea bonului fiscal. Astfel, fiecare al șaselea local în care se fuma a refuzat prezentarea bonului de casă în comparație cu fiecare al paisprezecelea în care nu se fuma. De asemenea în fiecare al cincilea local în care se fuma bonul de casă, eliberat în orele de maximă funcționare (19:00-23:00) era sub numerele de la 1 până la 3, ceea ce înseamnă că până la acea perioadă nu s-au eliberat bonuri de casă.

În 40% din restaurante, cafenele și baruri (94 – Chișinău, 35 – Bălți; 2 - Cahul) nu există afișat la vedere anunțul prin care se atenționează consumatorul despre dreptul de a cere bonul de casă (de forma și conținutul stabilit) și obligația de a-l prezenta la examinarea eventualei reclamații.

În rezultatul monitorizării au fost întocmite și transmise 30 de Sesizări către Centrele teritoriale de sănătate publică (22 – Chișinău, 8 – Bățli) pentru restaurantele, cafenelele și barurile în care s-a constatat încălcarea legii. O treime din localurile în care s-a atesat fumatul în 2017 au fost aceleași localuri care au fost identificate în cadrul monitorizării din 2016 ca localuri care încalcă legea.

***Rezultatele monitorizării instituțiilor de învățământ și instituțiilor medicale:***

În rezultatul monitorizării s-a constatat că **majoritatea absolută a instituțiilor de învățământ** (**99%**) respectă legea și au afișat la intrare în încăpere, în cel mai vizibil loc, semnul unic de interzicere a fumatului, în comparație cu **instituțiile medicale** (**90%**).

**În încăperile** a **100%** din instituțiile de învățământ și instituțiile medicale nu s-a atestat fumatul și nici prezența scrumierelor (70 – instituții de învățământ și 72 instituții mediale din mun.Chișinău, mun.Bălți și Cahul).

În **72%** de **instituții medicale** și **63%** de **instituțiile de învățământ** există afișat la intrare pe teritoriul aferent semnul unic de interzicere a fumatului. Cele mai multe cazuri de neafișare a semnului unic de interzicere a fumatului, la intrare pe teritoriul aferent, s-a întergistrat în instituțiile de învățământ din mun.Chișinău (44%), în comparație cu mun.Bălți (13%) și or.Cahul (0%). În instituțiile medicale aceste nereguli s-au atestat mai mai rar (28% - mun.Chișinău, 0% - mun.Bălți și or.Cahul).

**98%** din instituțiile de învățământ și instituțiile medicale **respectă legea și nu au amenajate locuri pentru fumat pe teritoriu**. Încălcarea legii, prin amenajarea locurilor pentru fumat pe teritoriu, a fost atestată în două instituții de învățământ din mun.Bălți și o instituție medicală din mun.Chișinău.

În 91% din instituțiile de învățământ și instituțiile medicale nu s-a atestat fumatul pe teritoriul aferent acestora. S-a înregistrat fumatul pe teritoriul aferent în 11 din cele 70 instituții de învățământ și în 2 din cele 72 instituții medicale monitorizate.

De asemenea, în 99% din instituțiile medicale și de învățământ nu s-a atestat fumatul pe scările acestora. Doar într-o instituție medicală și într-o instituție de învățământ s-a atestat fumatul pe scări.

În rezultatul monitorizării au fost întocmite și transmise 3 Sesizări către Centrele teritoriale de sănătate publică (1 – Chișinău, 2 – Bățli), pentru instituțiile medicale și de învățământ care au amenajat locuri pentru fumat pe teritoriul aferent acestora.

**Concluzii:** Studiul demonstrează un nivel înalt de respectare a legii privind controlul tutunului în spațiile închise din restaurante, cafenele, baruri, instituții mediale și de învățământ. Marea majoritate a agenților economici din industria de alimentație publică, precum și a instituțiilor medicale și de învățământ aplică corect prevederile legislative antifumat. Instituțiile de stat responsabile de controlul aplicării legii trebuie să continue activitatea de supraveghere a protecției împortiva expunerii la fumul de tutun și să aplice sancțiuni în caz de neconformare a legii. Rezultatele controalelor asupra respectării legislației antifumat urmează a fi făcute publice și mediatizate pe larg, pentru a evita orice abatere de la lege. De asemenea, este necesară o monitorizare mai strictă a agenților economici care încalcă legea în mod repetat.

**Metodologia studiului:** Monitorizarea a fost realizată în baza unei metodologii care s-a axat pe studierea implementării Legii nr.278 din 14.12.2007 ”Privind controlul tutunului” și a Hotărârii Guvernului nr.474 din 28.04.1998 cu privire la aplicarea mașinilor de casă şi control cu memorie fiscală pentru efectuarea decontărilor în numerar în restaurante, cafenele și baruri. În cadul monitorizării restaurantelor, cafenelelor și barurilor s-a studiat respectarea legii antifumat în încăperi (spații închise) și nu s-a prevăzut monitorizarea teraselor sau a altor spații deschise, inclusiv teritotiul aferent, din localurile de alimentație publică. Monitorizarea instituțiilor medicale și de învățământ a inclus și teritoriul aferent acestora.

Restaurantele, cafenelele și barurile supuse monitorizării au fost selectate aleatoriu (272 - mun.Chișinău, 44 - mun.Bălți și 10 – or.Cahul) dintr-o listă[[2]](#footnote-2) de 601 localuri de alimentație publică de tip cafenea, bar și restaurant din mun.Chișinău, 81 localuri din Bălți și 36 din or.Cahul, care este deținută de Centrele teritoriale Sănătate Publică din localitățile menționate. Monitorizarea instituțiilor de învățământ a inclus toate instituțiile de învățământ superior și de învățământ profesional tehnic și 14 licee, din mun.Chișinău, mun.Bălți și or.Cahul.

Voluntarii, care au participat la monitorizare, au fost instruiți în baza unei Instrucțiuni de monitorizare. De asemenea, fiecare voluntar a primit Fișa de monitorizare a localului de alimentație publică și Fișa de monitorizare a instituției de învățământ și instituției medicale. Întrebările din Fișa de monitorizare a restaurantelor cafenelelor și barurilor au ținut de: Prezenta la intrare, în cel mai vizibil loc, în încăperi a semnului unic de interzicere a fumatului; Fumatul în încăpere; Admiterea fumatului în încăpere de către administrator; Prezența scumierelor în încăpere; Prezența publicității și promovării produselor din tutun; Eliberarea bonului de casă și Prezența, la vedere, a anunțului prin care se atenționează consumatorul despre dreptul de a cere bonul de casă. Fișa de monitorizare a instituțiilor medicale și de învățământ a inclus întrebări legate de: Prezenta la intrare, în cel mai vizibil loc, în încăperi și pe teritoriul aferent a semnului unic de interzicere a fumatului; Fumatul în încăpere și prezența scrumerelor în încăpere; Amenajarea locurilor speciale pentru fumat pe teritoriul aferent; Fumatul pe teritoriul aferent și pe scările instituțiilor.

Instrucțiunea pentru monitorizare a prevăzut întocmirea sesizărilor către Centrele teritoriale de sănătate publică în cazul depistării încălcării legii antifumat.

Monitorizarea localurilșor de alimentație publică, instituțiilor de învățământ și instituțiilor medicale reprezintă un instrument eficient de control asupra respectării Legii nr.278 din 14.12.2007 privind controlul tutunului. Articolele 21, 26 și 27 din legea susmenționată interzic publicitatea tutunului și fumatul (inclusiv fumatul narghilelelor și țigărilor electronice) în spații publice închise, iar în instituțiile medicale și de învățămât și pe teritoriile aferente.

La monitorizare au paricipat voluntari din Asociația Studenților și Rezidenților în Medicină, Centrul pentru Politici și Analize în Sănătate, Platforma pentru Cetățenie Activă și Parteneriat pentru Drepturile Omului și activiști civici din mun.Chișinău, mun. Bălți și or.Cahul. Monitorizarea a fost posibilă grație proiectului ”Moldova fără fum de tutun” finanțat de ”Campanian for Tobacco-Free Kids” și ”Bloomberg Philanthropies” și implementat de Centrul pentru Politici și Analize în Sănătate (Centrul PAS). Autorii aduc mulțumiri Ministerului Sănătății și Centrelor teritoriale de sănătate publică din mun.Chișinău, mun.Bălți și din or.Cahul pentru suport în realizarea studiului.

*Centrul pentru Politici și Analize în Sănătate (Centrul PAS)*

*Tel: +373 22 22 63 43 Fax: Fax: +373 22 22 63 87*

*E-mail:* [*ghenadie.turcanu@pas.md*](mailto:ghenadie.turcanu@pas.md)

1. Legea nr.278 din 14.12.2007 republicată în temeiul art.VII, alin.(3) al Legii nr.124 din 29 mai 2015 – Monitorul Oficial al Republicii Moldova, 2015, nr.185-189, art.449. [↑](#footnote-ref-1)
2. Lista nu a inclus localurile de tip: bufet, cantină, patiserie, culinărie etc. [↑](#footnote-ref-2)